
Roșia Montană - între prostie și complicitate 


E Cimpoi Adrian Ultima actualizare 11/03/2024 20 41.482 FA minute de citit 


Mai bine de o lună de zile, ţara noastră a fost tinută sub teroarea unei obligații 
publice de plată cu o sumă uriașă. Am fost speriaţi și bombardaţi cu pericolul ca 
România va fi datoare cu 6-7 miliarde de dolari care nu există în buget, care bani 
vor trebui împrumutați sau rupţi din alte fonduri și că nu vor fi bani pentru pensii 
și pentru salarii, că nu vom putea construi școli, cămine sau drumuri atît de 
necesare, totul ca să plătim datoria rezultată din procesul cu Gabriel Resources 
aflat în pronunțare la ICSID. 


Am fost martorii, dar și ţintele unei adevărate campanii naţionale de manipulare. 
Vreme de o lună de zile, populaţia a fost terorizată cu acest pericol formulat chiar 
de conducerea ţării (președinte, premier, ministru de finanţe și alti demnitari și 
politicieni) și amplificat prostește de televiziuni, radiouri și site-uri obediente 
acestora. 


Cum a fost posibil? Numai o cercetare a Parchetului General și a serviciilor noastre 
secrete ar mai putea lămuri derularea acestei operaţiuni de intoxicare cu 
consecinţe grave pe mai multe planuri. Politic, economic, cultural, mediatic și moral. 
Rămîn de cercetat și ipotezele privind implicarea în operațiuni de manipulare pe 
bursa de la Toronto (invocate deja de un partid politic), precum și incompetenţa 
crasă a grupului de decidenţi. Fie ne aflăm în faţa unor mostre de neprofesionalism 
și de prostie, o prostie fără legături cu operaţiuni dolosive, fie avem o probă de 
prostie genuină, lansată cu intenţii electorale. 


Amenințarea unui dușman a fost folosită de mai multe ori ca tehnică de 
propagandă. „Vin capitaliștii să ne ia fabricile!”, strigau comuniștii, „Vin extremiștii să 
ne tulbure armonia democratică!”, strigă acum coaliția PSD-PNL. 


Dușmanul, adevărat sau inventat a fost întotdeauna invocat pentru mobilizarea 
susținătorilor. 


A fost lansat pericolul plăţii către Gabriel Resources pentru a acoperi alte 
operaţiuni? A fost declanșată o campanie de pregătire a populaţiei pentru o 
eventuală pierdere a procesului și pentru achitarea daunelor, indiferent cit ar fi fost? 
Cineva s-a temut de moarte de o eventuală despăgubire enormă? Cum a fost 
antrenată presa în crearea unei presiuni publice de o asemenea anvergură? 


Cercetarea ar trebui începută de la chiar lansarea pericolului. Cine a făcut-o? Și în 
ce scop? Cine a pasat știrea falsă unei televiziuni dispuse să o rostogolească? Aici 
avem de-a face cu o altă situaţie. Unele canale media (gen Antena3, Digi 24, 
Romnaia TV) sunt folosite și recompensate ca amplificatoare a semnalelor date în 
special de PSD, dar și de Coaliția PSD-PNL. Alte canale sunt doar niște cărăuși 
inconștienţi de mesaje. lau de undeva și dau mai departe. Investigația jurnalistică a 
murit de mult. Nu mai sunt reporteri specializaţi, nu mai sunt fonduri și nici timp. O 
mare parte a presei se limitează la preluat de declaraţii ale politicienilor sau, și mai 
rău, la copiat informaţii neverificate. 


Cum a fost creată marea culpă a depunerii dosarului pentru UNESCO? Avem de-a 
face cu o invenţie mediatică sau direcționarea răspunderii spre autorii demersului la 
UNESCO a făcut parte din strategia acestei diversiuni? Au fost scurgeri din dosaru' 
procesului sau din demersul firmei de avocaţi, însărcinată cu apărarea României? „ 
unde aveau informaţii premierul Marcel Ciolacu și ministrul Marcel Boloș? Ei doi se 
află la originea acestei campanii de manipulare sau ea s-a născut dintr-o avertizare a 
oamenilor de la Sintezele SIE sau SRI? Sau totul a pornit de la un articol de presă, 
de la o știre de televiziune, pe care consilierii, premierul și ministrul Finanţelor au 
luat-o în braţe și au încercat să o exploateze politic? 


Doi oameni s-au „afirmat” virtos în această manipulare. Unul și cel mai lătrău a fost 
premierul Marcel Ciolacu, iar al doilea a fost ministrul de Finanţe. Lor le-au ţinut 
hangul Mihai Gâdea, Victor Ciutacu și Anca Alexandrescu. Toată campania a vizat 
un țap ispășitor, care n-a fost căutat dincolo de data depunerii dosarului la 
UNESCO. Nimeni n-a încercat să o ia pe urmele lui Victor Ponta spre a ajunge pînă 
la Radu Berceanu, sub pălăria căruia s-a născut proiectul. Chiar și Dacian Cioloș a 
încercat să iasă din corzi fără a aduce alte contribuţii la lămurirea situaţiei: 


„În cazul prejudiciilor cerute de Gabriel Resources pentru afacerea Roșia Montană, 
Marcel Ciolacu și PSD au o poziţie contrară României, a avocaţilor plătiți de guvern 
să ne apere interesele și a documentelor publice de la tribunalul de arbitraj. Au ales 
să dea vina pentru eventualele despăgubiri pe includerea peisajului cultural minier în 
UNESCO, deși chiar compania minieră a recunoscut, în documentele de la tribunalul 
de arbitraj, că acest lucru nu afectează cuantumul daunelor solicitate statului 
român”. ( Dacian Cioloș pe Facebook). 


Imediat după anunţarea deciziei de la ICSID, Marcel Ciolacu și Marcel Boloș au 
încercat să adjudece sentinţa în favoarea României ca un mare succes al lor, 
recurgind la o grobiană manevră de fățărnicie. Abia au izbutit să ne atragă atenţia 
asupra faptului că măsurile de reducere a cheltuielilor au fost unele de umflare și de 
mărire a taxelor, că aducerea românilor din Gaza a fost doar o operaţiune de 
promovarea președintelui PSD, că eliminarea cash-ului, o încercare de a cînta în 
strună Comisiei Europene etc. 


Doi primitivi ambiţioși într-ale politicii s-au trădat și s-au dat în stambă, etalindu-și 
limitele și cinismul. 


Cum sunt definite prostia și complicitatea în DEX? 


Prostia este „starea celui lipsit de inteligență sau de învăţătură, starea omului 
prost”. Vorbă, faptă sau lucru lipsite de seriozitate, de importanţă. 


„Complicitatea” este definită ca fiind o „participare secundară la săvârșirea unei 
infracțiuni”. Și, prin extensiune, „tolerarea sau ascunderea unei abateri de la normele 
de conduită”. 


+gabriel resources +Marcel Ciolacu PNL 4Psd rosia montana 


Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 


Ghiţă Flutur, alias "Drujba Bucovinei”: Averi impresionante pe seama defrișărilor ilegale de pădure 


Ciprian Ciceu, apropiat al clanului Caran, a spălat prin Cristina Șchiopu 2,8 milioane de dolari. Divele 
de pe Tiktok, fabrică de bani pentru clanurile interlope 


O nouă înșelătorie prin care clienţii sunt păcăliţi în marile lanţuri de supermarketuri. Atenţie la 
gramaj 


Camera Deputaţilor cumpără mobilă de un milion de euro 


Marcel de la Buzău a jucat România la păcănele: lon Iordache, baronul jefuitor de Gorj: 
Dragic, Poponeţ, Miami Bici și Clanul 


A Contracte de peste 200 de milioane de euro cu 
Pricopsiţilor 


statul 


ALO DNA!? Baroneasa Clotilde! Case, moșii, Să demolăm un mit, Umbrărescu! Afacerea PSD 
terenuri și conturi pline cu sute de mii în valută — UMB de 30 de milioane de euro pe spatele 
Combinatului de la Oţelul Roșu 


Avocatul Ciprian lacob, candidat AUR pentru președinția CJD: O schimbare de paradigmă în 
judeţul Dâmboviţa 


România, pe primul loc în UE la numărul de morţi în accidente rutiere. Șoseaua din Capitală devenită 
un coșmar al șoferilor 


Este oficial. Ciucă și Ciolacu au comasat și alegerile, după ce s-au comasat între ei! 


MAE precizează că nu va recunoaşte legitimitatea alegerilor prezidenţiale ruse din regiunile pe care 
le consideră părţi integrante ale Ucrainei 


Recent Popular Comments 


Piedone, după sondajul lui Nicuşor Dan: „Este extrem de măsluit. Vor să pună presiune pe 
electoratul nehotărât” 


O 11 minute în urmă 


Clotild Armand e penală! Inculpată în dosarul în care este acuzată de folosirea funcţiei 


O 48 de minute în urmă 

Ministrul polonez de Externe: Soldaţi NATO sunt „deja prezenţi” în Ucraina 


O 54 de minute în urmă 


Firea e disperată, fiind conștientă că nu prinde nominalizarea pentru Primăria Capitalei 


O o oră în urmă 


Secretarul general al NATO îl contrează dur pe Papa Francisc: Ucraina nu are această 
opţiune! 


O o oră în urmă 

